Intelsat 18

Intelsat 18 Typ Kommunikatiounssatellit Bedreiwer  Intelsat COSPAR-Bezeechnung  2011-056A Fabrikant  Orbital ATK Transponder  24 am C-Band,12 am Ku-Band Bandbreet  16 × 72 MHz + 8 × 36 MHz am C-Band an 12 × 72 MHz am Ku-Band eirp  32–36 dbW Energieleeschtung 6,8 kW Batterien  zwou 4,84 kWh Li-Ion Batterien Undriff  Zweestoff-Flëssegkeetsrakéiten fir den Transport an den Orbit an Hydrazindreifwierker am Orbit Aktuell Positioun  180,0° Ost Start 5. Oktober 2011, 21:00 UTC  Startplaz  Baikonur Startgewiicht  3.200 kg Satellittebus  Star 2.4E Liewensdauer  17 Joer (geplangt) Drorakéit  Zenit 3SLB Status aktiv

Intelsat 18 ass en Televisiounssatellit vum International Telecommunications Satellite Consortium (Intelsat) mat Sëtz zu Lëtzebuerg.

De Satellit gouf vun der Firma Orbital ATK gebaut an de 5. Oktober 2011 mat enger Zenit-3-Drorakéit vum Kosmodrom Baikonur aus an de Raum transportéiert. Seng Liewensdauer ass fir 17 Joer virgesinn. D'Zenit-Rakéit hat de Satellit ufanks op eng niddreg Äerdëmlafbunn bruecht an no der Trennung vun der Rakéit um 3:34 Auer UTC de 6. Oktober 2011 mat Hëllef vun e puer Uewerstufenzündunge Blok-DM-SL an e Geotransfertorbit bruecht. Vun do aus koum de Satellit an den nächsten Deeg mat eegenem Undriff op seng definitiv geostationär Positioun bei 180° ëstlecher Längt.Raumfahrer.net: Zenit-3SLB transportiert Intelsat 18 ins All, Thomas Weyrauch / 6. Oktober 2011

Intelsat 18 ersetzt den Intelsat 701 vun 1993 a beliwwert vu senger Positioun aus Nordamerika, Franséisch Polynesien, d'Cook-Inselen, Australien, Neiséiland, Neikaledonien, Vanuatu, Fiji, Tonga, Samoa a weider Inselen am Pazifik souwéi an Ostasien mat Bild- an Datendéngschter. Dofir huet en zwou ausklappbar Antenne mat jee 2,5 × 2,7 Meter Duerchmiesser an eng um Satellit montéiert Antenn mat 1,4 Meter Duerchmiesser, souwéi 24 C-Band- an 12 Ku-Band-Transpondere mat Wanderfeldrouerverstärker. Déi sinn an zwou Gruppen zu jee 16 resp. 8 Transponderen installéiert, sou datt der 8 resp. 4 als Reserve do sinn. D'Energie kënnt vu véier Panéile mat UTJ-Galliumarsenid-Solarzellen.Orbital Science: Intelsat 18 Facts (PDF; 1,4 MB)

 Kuckt och 

 Um Spaweck 
 Fabrikantwebsäit
 Bedreiwerwebsäit

Kategorie:2011 an der Raumfaart
Kategorie:Intelsat-Satellitten